ཁུང་ཙིའི་མཚན་ལ་ཆིའུ་དང་མཚན་གཞན་ལ་ཀྲུང་ཉི་ཞུ་ཞིང་ལུའུ་རྒྱལ་ཁབ་ཀྱི་མི་ཡིན།སྐུ་ན་གཞོན་དུས་དཔོན་ཆུང་ཙམ་མཛད་མྱོང་།༡དགུང་ལོ་ལྔ་བཅུར་བུད་པའི་གཞུག་ཏུ་ད་གཟོད་ལུའུ་རྒྱལ་ཕྲན་གྱི་སི་ཁུའུ་ཞེས་པའི་ཁྲིམས་དཔོན་གྱི་གོ་ས་ཐོབ་ཀྱང་ཆབ་སྲིད་ཀྱི་ལྟ་བ་གཞན་དང་མི་མཐུན་པས་ཅང་མ་འགོར་པར་ལུའུ་རྒྱལ་ཁབ་དང་བྲལ།སྐབས་དེར་རྒྱལ་ཁམས་ཡོངས་སུ་ལུགས་སྲོལ་ཞིག་ཅིང་ཉམས་པར་གྱུར་ཏེ་རྒྱལ་ཕྲན་རྒྱལ་པོ་གནམ་སྲས་གོང་མ་ལས་སྟོབས་ཀྱིས་དྲེགས་ཤིང་ཏ་ཧྥུ་དཔོན་གནས་ཤིགརྒྱལ་ཕྲན་རྒྱལ་པོ་ལས་མངའ་ཐང་རྒྱས་པ་བྱུང་བའི་ཁར།བློན་པོ་དང་རྒྱལ་ཕྲན་རྒྱལ་པོས་རྒྱུན་པར་གྱེན་ལོག་བྱས་ནས་གནམ་སྲས་གོང་མའི་དབང་ཆ་སྤྱོད་པ་བྱུང་།གནས་ཚུལ་དེ་དག་བསྒྱུར་བའི་ཆེད་དུ།ཁུང་ཙི་རྒྱལ་ཕྲན་ཀུན་ཏུ་འགྲིམས་པ་གནང་ནས་ཀྲོའུ་རྒྱལ་རབས་ཀྱི་གུས་སྲོལ་སྤེལ་ཀྱང་ཕམ་ཁ་ཡང་ཡང་བཞེས་དགོས་བྱུང་།ཁོང་ཉིད་ཕྱིར་ལུའུ་རྒྱལ་ཕྲན་དུ་ཕེབས་རྗེས།སློབ་བུ་བསྡུས་ནས་སློབ་ཁྲིད་གནང་བ་བརྒྱུད་དེ་མུ་མཐུད་དུ་རང་ཉིད་ཀྱི་ཆབ་སྲིད་ཕུགས་བསམ་ཁྱབ་སྤེལ་མཛད་པས་རླབས་ཆེ་བའི་བསམ་བློ་པ་དང་སློབ་གསོ་པ་ཞིག་ཏུ་གྱུར།